《咏竹拂子谢潘可大》
宋代·舒岳祥

天封竹拂子，赠我意何勤。
白马惟余鬣，苍蝇合避人。
柄双疑共产，身粉止留筋。
可鄙棕毛贱，堪同尘尾珍。
书斋添道气，入室许嘉宾。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。